
Η νέα προφορική εξέταση του Michigan ECPE
Η προφορική εξέταση (speaking test) του Michigan ECPE άλλαξε. Η εξέταση θα δοθεί με τη νέα της μορφή για πρώτη φορά τον Ιούνιο του 2009. 

Περιγραφή της νέας εξέτασης

Συνολική διάρκεια της εξέτασης: 25 – 35 λεπτά

Αριθμός εξεταζόμενων σε κάθε interview: 2

Αριθμός εξεταστών: 2

H εξέταση χωρίζεται σε : 5 μέρη

Μέρος πρώτο: (3 - 5 λεπτά)

Συζήτηση πάνω σε γενικά θέματα, βασισμένη σε ερωτήσεις του εξεταστή. 

Οι εξεταζόμενοι πρέπει:

Α. Να δώσουν εκτεταμένες απαντήσεις στις ερωτήσεις.

Β. Να κάνουν ο ένας στον άλλο ερωτήσεις και σχόλια. (π.χ ο ένας εξεταζόμενος λέει ότι παίζει κιθάρα, ο άλλος μπορεί να ανταποκριθεί λέγοντας “I’ve always wanted to learn the guitar, but I’ve never found the time to . Have long have you been learing?” ή κάτι ανάλογο)

Γ. Να κάνουν ερωτήσεις στον εξεταστή. (ερωτήσεις από τις οποίες περιμένουν μια σύντομη απάντηση, όπως  : “Do you play any musical instruments?”)
Μέρος δεύτερο: (5 – 7 λεπτά)

- Κάθε εξεταζόμενος παίρνει ένα φύλλο χαρτί με την περιγραφή δύο διαφορετικών επιλογών (για παράδειγμα με τα στοιχεία δύο διαφορετικών υποψηφίων για τη θέση ενός καθηγητή σε σχολείο). Οι εξεταζόμενοι μεταξύ τους έχουν διαφορετικές επιλογές, επομένως το σύνολο των επιλογών είναι 4. Οι εξεταζόμενοι δεν μπορούν να δουν τις πληροφορίες που έχει ο άλλος. 

- Οι εξεταζόμενοι έχουν 2-3 λεπτά για να μελετήσουν τις πληροφορίες που τους έχουν δοθεί. 

- Μετά πρέπει να παρουσιάσουν τις δύο επιλογές στον άλλο εξεταζόμενο. Δεν πρέπει να τις διαβάζουν, αλλά να τις ξαναδιατυπώσουν με δικά τους λόγια. 

- Ο άλλος εξεταζόμενος πρέπει να ακούει προσεκτικά, διότι μετά την παρουσίαση πρέπει να πει ποια από τις δύο επιλογές που του παρουσιάστηκαν προτιμά και γιατί.  (Ενώ ακούει την παρουσίαση μπορεί αν θέλει να κρατά σημειώσεις. )

- Στη συνέχεια ο κάθε εξεταζόμενος πρέπει σιωπηλά να επιλέξει ποια από τις δύο επιλογές που έχει στο χαρτί του προτιμά. Στην επιλογή του δεν δεσμεύεται από τη σύσταση που του έχει κάνει ο άλλος εξεταζόμενος) 

Μέρος τρίτο: (5-7 λεπτά)

- Τώρα οι εξεταζόμενοι πρέπει πρώτα να παρουσιάσουν ο ένας στον άλλο την επιλογή τους. 

- Έπειτα πρέπει να συζητήσουν τα πλεονεκτήματα και τα μειονεκτήματα αυτών των δύο επιλογών και να συμφωνήσουν ποια από τις δύο είναι η καλύτερη. 

Μέρος τέταρτο: (5 – 7 λεπτά)

-Τώρα οι εξεταζόμενοι έχουν 2-3 λεπτά για να  ετοιμάσουν μια σύντομή παρουσίαση της επιλογής τους, στην οποία θα εμφανίζουν 4 λόγους που τους οδήγησαν σε αυτή την απόφαση. Πρέπει να αποφασίσουν ποιος θα ξεκινήσει την παρουσίαση και ποια δύο σημεία θα παρουσιάσει ο καθένας. Σ’ αυτό το μέρος της εξέτασης μπορούν για πρώτη φορά να δουν τα χαρτιά ο ένας του άλλου. 

-Στη συνέχεια οι εξεταζόμενοι πρέπει να κάνουν την παρουσίαση στον δεύτερο εξεταστή. Η παρουσίαση πρέπει να είναι οργανωμένη και σε επίσημο ύφος.  Κάθε εξεταζόμενος πρέπει να παρουσιάσει δύο σημεία πάνω στα οποία βασίστηκε η επιλογή τους και να εξηγήσει γιατί τα σημεία αυτά είναι σημαντικά. 

Μέρος πέμπτο: (5-7 λεπτά)

Τώρα ο εξεταστής θα κάνει ερωτήσεις και αμφισβητήσει την επιλογή των εξεταζόμενων, προκαλώντας τους έτσι να υπερασπιστούν την απόφασή τους και να την εξηγήσουν καλύτερα.  .

